**Javna agencija za knjigo Republike Slovenije** na podlagi Zakona o Javni agenciji za knjigo Republike Slovenije (Uradni list RS, št. 112/07, 40/12 – ZUJF in 63/13), Zakona o uresničevanju javnega interesa za kulturo (Uradni list RS, št. 77/07 – UPB, 56/08, 4/10, 20/11 in 111/13, 68/16, 61/17 in 21/18 – ZnOrg, 3/22 – ZDeb, 105/22 – ZZNŠPP in 8/25), Pravilnika o izvedbi postopkov javnega poziva in javnega razpisa s področja knjige (Uradni list RS, št. 107/15) ter Pravilnika o strokovnih komisijah Javne agencije za knjigo Republike Slovenije (Uradni list RS, št. 62/18) **objavlja**

**Javni razpis za dodelitev delovnih štipendij literarnim kritikom za leto 2025**

(v nadaljevanju: JR11–DŠ–LITERARNI KRITIKI–2025)

1. **Naziv in sedež naročnika**

Javna agencija za knjigo Republike Slovenije, Metelkova 2b, 1000 Ljubljana, Slovenija (v nadaljevanju: JAK).

1. **Predmet javnega razpisa**

Predmet javnega razpisa je izbor prejemnikov in dodelitev delovnih štipendij uveljavljenim literarnim kritikom, samozaposlenim v kulturi, in perspektivnim literarnim kritikom do 35. leta starosti.

1. **Cilji javnega razpisa in omejitev števila dodeljenih delovnih štipendij**

JAK bo v letu 2025 delovne štipendije literarnim kritikom podelila v skladu z naslednjimi dolgoročnimi cilji:

* podpora uveljavljenim samozaposlenim literarnim kritikom
* podpora perspektivnim kritikom, mlajšim od 35 let
* prispevek k razvoju literarne kritike, vrednotenju in refleksiji književnosti in kakovosti knjižnih del,

JAK bo literarnim kritikom podelila predvidoma šest (6) delovnih štipendij.

1. **Obdobje financiranja, okvirna vrednost javnega razpisa, izvedba postopkov financiranja, obdobje za porabo sredstev ter sprememba ali prekinitev sofinanciranja**

Okvirna vrednost razpoložljivih sredstev za izvedbo javnega razpisa znaša 36.000,00 EUR. JAK bo podelila predvidoma šest (6) delovnih štipendij, od tega predvidoma tri (3) uveljavljenim literarnim kritikom, samozaposlenim v kulturi, in predvidoma tri (3) perspektivnim literarnim kritikom, ki do zaključka tega razpisa še niso dopolnili 35 let. Znesek posamezne štipendije bo znašal 6.000,00,00 EUR.

Sredstva, dodeljena v okviru tega razpisa, morajo biti porabljena v letu 2025 oziroma v plačilnih rokih, kot jih bo določal veljavni zakon o izvrševanju proračuna Republike Slovenije ter pogodba o financiranju.

JAK si pridržuje pravico, da ne razdeli vseh okvirno določenih sredstev tega javnega razpisa.

JAK bo v prvi fazi izvedbe tega javnega razpisa preverila izpolnjevanje razpisnih pogojev prijaviteljev, v drugi fazi bo pristojna strokovna komisija vloge prijaviteljev ovrednotila po razpisnih kriterijih, nato bo JAK izdala odločbe za leto 2025 ter z izbranimi prijavitelji sklenila pogodbe o dodelitvi delovne štipendije v letu 2025 v okviru proračunskih možnosti.

Če JAK na podlagi rednega ali izrednega nadzora dodeljene delovne štipendije ugotovi, da prijavitelj ni upošteval v pogodbi določenih drugih obveznosti, lahko JAK zahteva delno ali celotno vračilo že izplačanih sredstev z zakonitimi obrestmi, pri čemer lahko prekine financiranje na tem javnem razpisu dodeljene delovne štipendije.

Če se v času izvedbe postopkov tega javnega razpisa obseg sredstev, ki je v državnem proračunu namenjen za sofinanciranje JAK, zmanjša do takšne mere, da ne zagotavlja izpolnitve ciljev razpisa, lahko JAK postopek razpisa ustavi, v primeru že izdanih odločb izda nadomestne odločbe, s katerimi ustrezno spremeni odločitev o dodelitvi delovne štipendije oziroma spremeni ali prekine že sklenjene pogodbe o dodelitvi delovne štipendije.

Če se obseg sredstev JAK poveča, lahko JAK v primeru že zaključene izbire prejemnikov delovnih štipendij odobri dodelitev delovnih štipendij prijaviteljem, ki so bili uvrščeni na rezervno listo, ali zviša znesek delovne štipendije in spremeni oziroma dopolni že sklenjene pogodbe o dodelitvi delovne štipendije.

1. **Pogoji za sodelovanje na javnem razpisu**

Prijavitelji na javnem razpisu morajo izpolnjevati naslednje pogoje:

* da se prijavljajo kot fizične osebe;
* da so prijavitelji za delovno štipendijo za uveljavljene literarne kritike samozaposleni v kulturi in na zadnji dan roka za oddajo vloge na javni razpis vpisani v razvid samozaposlenih v kulturi pri Ministrstvu za kulturo RS;
* da prijavitelji za delovno štipendijo za perspektivne literarne kritike do zaključka razpisa niso dopolnili 35 let;
* da so v obdobju 2023–2025 objavljali književne kritike v slovenskem jeziku v literarnih revijah, na kulturnih straneh dnevnega tiska, v drugih tiskanih ali spletnih medijih s kulturnimi vsebinami ali na radiu/televiziji;
* da imajo v času prijave na razpis izpolnjene vse pogodbene obveznosti oz. urejena medsebojna razmerja z JAK;
* da vlogo oddajo na ustreznem predpisanem obrazcu JAK in ji priložijo obvezne priloge;
* da vlogo poda upravičena oseba;
* da je vloga oddana pravočasno in skladno z navodilom o oddaji vloge iz besedila tega razpisa;
* da pri prijavi upoštevajo predmet in cilje razpisa, skladno z 2. in 3. točko besedila razpisa;
* da je vloga v celoti napisana v slovenskem jeziku;
* da v letu 2025 niso prejemniki delovne štipendije za samozaposlene ali druge štipendije Ministrstva za kulturo RS ali štipendije iz naslova knjižničnega nadomestila JAK na razpisu JR10-ŠTIPENDIJE-2025;
* da dovoljujejo objavo osebnih podatkov z namenom objave rezultatov razpisa na spletni strani JAK, skladno z Zakonom o dostopu do informacij javnega značaja (Uradni list RS, št. 51/06–UPB2, 117/06, 23/24, 50/14, 19/15 – odl. US, 102/15, 7/18 in 141/22) in Zakonom o varstvu osebnih podatkov (Uradni list RS, št.163/22).
1. **Kriteriji in merila za ocenjevanje prijav**

|  |  |  |
| --- | --- | --- |
| **Zap. št.**  | **Razpisni kriteriji/merila**  | **Možno št. točk** |
| 1. | Reference prijaviteljevega dela na področju literarne kritike, obseg opusa literarnih kritik in izkazana kakovost (Stritarjeva nagrada, nagrada Mlado pero, samostojne knjižne objave literarnih kritik …) (brez referenc – 0 točk; manj referenc – 1–4 točke; dobre reference – 5–9 točk; prav dobre reference – 10–13 točk; odlične reference – 14–15 točk) | 15 |
| 2. | Dejavnosti prijavitelja v letih 2023–2025 (sodelovanje na dogodkih, vodenje ali organizacija dogodkov s področja knjige, udeležba na strokovnih srečanjih in izobraževanjih ipd.) (šibko – 0–2 točki; dobro – 3–4 točke; prav dobro – 5–6 točk; odlično 7–8 točk) | 8 |
| 3. | Kulturni pomen in doseg revij in drugih medijev, v katerih je prijavitelj objavljal literarne kritike v obdobju 2023–2025 (šibek – 0–2 točki; dober – 3 točke; prav dober – 4 točke; odličen – 5 točk) | 5 |
| **4.**  | Na razpisu JR8-DELOVNE ŠTIPENDIJE-2023, sklop Literarni kritiki, nisem prejel/-a delovne štipendije (prednostni kriterij) |   2 |
|  | **Skupno število točk** | **30** |

**7. Pomen izrazov ter uporaba kriterijev in meril**

**7.1 Pomen izrazov**

**Reference uveljavljenega literarnega kritika** pomenijo kakovost in prepoznavnost literarnega kritika; njegov opus in sodelovanje na referenčnih literarnih/kulturnih dogodkih in strokovnih srečanjih ter nagrade, priznanja in samostojne knjižne objave literarnih kritik.

**Reference perspektivnega literarnega kritika** pomenijo kakovost in prepoznavnost njegovega dela, posebej nagrade (Stritarjeva, Mlado pero in morebitna druga priznanja s področja literarne kritike) ter sodelovanje na literarnih/kulturnih dogodkih, strokovnih srečanjih ipd.

**Dejavnosti prijavitelja v letih 2023–2025** pomenijo pogostost/odmevnost/težo npr. javnih nastopov in organizacij dogodkov s področja kulture in ožje knjige, udeležbo na strokovnih dogodkih in podobne dejavnosti.

**Kulturni pomen in doseg revij in drugih medijev** pomeni lokalni, regionalni, nacionalni doseg, prepoznavnost in odmevnost medija, število bralcev/naročnikov, delež kulturnih vsebin in vsebin, povezanih z literaturo in literarno kritiko ipd.

**7.2 Uporaba kriterijev in meril**

Prijave bo po ocenjevalnih kriterijih vrednotila pristojna strokovna komisija JAK.

Najvišje možno število prejetih točk je 30 točk.

Najnižje število točk za dodelitev delovne štipendije za uveljavljene kritike je **25 točk**, za perspektivne kritike pa **21 točk** (spodnji točkovni prag).

Izbrani bodo prijavitelji, ki bodo v postopku izbire po kriterijih javnega razpisa ocenjeni višje.

Prijavitelji, ki bodo dosegli minimalni prag točk, bodo uvrščeni na rezervno listo in razvrščeni po številu doseženih točk ter jim bo delovna štipendija dodeljena v primeru povišanja sredstev JAK ali sprostitve sredstev zaradi odpovedi drugih projektov in programov.

**8. Razpisni rok in način oddaje vlog**

Dokumentacija javnega razpisa JR11–DŠ–LITERARNI KRITIKI–2025 je na voljo na spletni strani JAK [www.jakrs.si](http://www.jakrs.si), prav tako jo lahko zainteresirani v roku javnega razpisa prejmejo v glavni pisarni JAK vsak delovnik med 10. in 12. uro.

Prijava je vložena pravočasno, če jo JAK prejme, preden se izteče rok za vložitev prijav. Če se prijava pošlje priporočeno po pošti, se za dan, ko JAK prejme prijavo, šteje dan oddaje na pošto. Enako velja za elektronsko prijavo v spletni aplikaciji, ki jo mora JAK prejeti, preden se izteče rok za vložitev prijav.

Prijavitelji morajo vlogo oziroma **obrazec razpisa izpolniti s prijavo v spletno aplikacijo**, ki je objavljena na naslovu <https://jakrs.e-razpisi.si/si/avtorizacija>, povezava do nje pa tudi na naslovu <http://www.jakrs.si/javni-razpisi-in-pozivi/>; na obeh naslovih so tudi podrobnejša navodila za uporabo aplikacije in izpolnjevanje vloge.

Po končanem izpolnjevanju vloge v spletni aplikaciji lahko prijavitelji vlogo oddajo elektronsko ali fizično:

* če jo oddajajo elektronsko, morajo prijavitelji zaključeno vlogo iz aplikacije shraniti (pdf) in jo skupaj z obveznimi prilogami po elektronski pošti poslati na elektronski naslov gp.jakrs@jakrs.si. V zadevo sporočila morajo prijavitelji napisati »**Vloga na razpis JR11–DŠ–LITERARNI KRITIKI–2025**«;
* če jo oddajajo fizično, morajo prijavitelji **vlogo iz aplikacije natisniti in jo lastnoročno podpisati.** Natisnjeni vlogi morajo priložiti obvezne priloge. Vlogo je potrebno oddati v zaprti kuverti in na sprednjo stran kuverte nalepiti obrazec s črtno kodo, ki ga ob tiskanju vloge določi spletna aplikacija. Natisnjeno in podpisano vlogo skupaj z obveznimi prilogami morajo prijavitelji **poslati s priporočeno pošto ali oddati osebno vsak delovnik med 10. in 12. uro na naslov: Javna agencijo za knjigo RS, Metelkova 2b, 1000 Ljubljana, Slovenija.**

Prijavitelji morajo v celoti izpolnjeno **vlogo oddati v predpisanem roku.** Vloga je vložena pravočasno, če jo JAK prejme **v spletni aplikaciji ter v** **elektronski ali natisnjeni obliki**, preden se izteče rok za vložitev vlog. Če se vloga pošlje priporočeno po pošti, se za dan, ko JAK prejme prijavo, šteje dan oddaje poštne pošiljke. Za priporočeno pošiljko, na kateri ni označena ura oddaje priporočene pošiljke, velja, da je bila tistega dne oddana ob 23.59 uri.

Za popolno se šteje vloga, ki je izpolnjena in zaključena v aplikaciji za prijavo na razpis ter nato vložena v pisni ali elektronski obliki.

**Rok za zbiranje prijav prične teči na dan objave javnega razpisa v Uradnem listu RS in na spletni strani JAK dne 23. 5. 2025 ter traja do izteka zadnjega dne roka za oddajo vlog, ki je 23. 6. 2025.**

Prijavitelj se lahko prijavi samo z eno (1) vlogo.

**Za pravočasno vlogo bo štela vloga, ki bo do izteka roka razpisa vložena tako, kot je navedeno v tej točki razpisa.**

**9. Izpolnjevanje razpisnih pogojev, način obravnavanja vlog in odločanje o izboru**

Izpolnjevanje razpisnih pogojev ugotavlja komisija za odpiranje vlog, ki jo izmed zaposlenih na JAK imenuje direktorica JAK.

Vloge, ki vsebinsko ne sodijo na razpisno področje in jih ni mogoče oceniti po kriterijih, navedenih v razpisnem besedilu, se zavržejo kot neupravičene.

Za prepozno se bo štela vloga, ki ne bo oddana v spletni aplikaciji in poslana po elektronski pošti ali priporočeno po pošti do **vključno 23. 6. 2025** oziroma do tega dne ne bo v poslovnem času oddana v glavni pisarni JAK. Nepravočasne vloge bodo izločene iz nadaljnje obravnave s sklepom o zavržbi.

Prijavitelji, ki ne bodo izpolnjevali v besedilu tega javnega razpisa navedenih pogojev, bodo kot neupravičene osebe izločeni iz nadaljnje obravnave s sklepom o zavržbi.

Vloge, ki ne bodo izpolnjene v celoti oziroma ne bodo izpolnjene v skladu z zahtevami dokumentacije javnega razpisa, se bodo štele kot nepopolne.

JAK bo prijavitelje, katerih vloge bodo formalno nepopolne, pozvala, da jih v roku petih (5) dni po prejetju poziva dopolnijo. Če prijavitelji ne bodo dopolnili formalno nepopolnih vlog v zahtevanem roku, bodo vloge s sklepom o zavržbi izločene iz nadaljnje obravnave.

JAK lahko v primeru naknadne ugotovitve o neizpolnjevanju pogojev in po že izdani odločbi o izboru spremeni odločitev in s prijaviteljem ne sklene pogodbe. Prav tako lahko v primeru naknadne ugotovitve o neizpolnjevanju pogojev ali pogodbenih obveznosti v času izvajanja nadzora razveže že sklenjeno pogodbo, v primeru že izplačanih sredstev pa zahteva povračilo dela ali celotnih sredstev.

Samo v primeru, ko zaradi **tehničnih težav na strani JAK**, ki bi pomenile daljše obdobje nedelovanja spletne aplikacije in prijave ne bi bilo mogoče oddati na predpisan način, lahko vlagatelj svojo vlogo v celoti izpolni na obrazcih, ki bodo v tem primeru objavljeni na spletnih straneh, in jo v fizični obliki preda agenciji na način, opredeljen v razpisni dokumentaciji. Samo v navedenem primeru bodo na tak način oddane vloge pravilne in pravočasne in jih bo JAK upoštevala. O morebitnih tehničnih težavah iz tega odstavka, ki bodo lahko razlog za to, da vloge v spletni aplikaciji ne bi bilo potrebno oddati pravočasno, bo JAK prijavitelje obvestil na svoji spletni strani. Brez obvestila iz prejšnjega stavka je potrebno vlogo pravočasno oddati v aplikaciji in vložiti v pisni ali elektronski obliki.

JAK prijavne dokumentacije in prilog prijaviteljem ne bo vračala.

**Oddaja vloge pomeni, da se prijavitelj strinja s pogoji in kriteriji javnega razpisa JR11–DŠ–LITERARNI KRITIKI–2025.**

Pravočasne in popolne vloge upravičenih oseb bodo predložene v obravnavo pristojni strokovni komisiji JAK.

O dodelitvi delovnih štipendij bo na podlagi predlogov pristojne strokovne komisije JAK odločila direktorica JAK z odločbo.

Odpiranje vlog, ki ga bo izvedla komisija za odpiranje vlog JAK, se bo pričelo v prostorih Javne agencije za knjigo RS, Metelkova 2b, 1000 Ljubljana, predvidoma dne 30. 6. 2025.

Rezultati javnega razpisa bodo javno objavljeni na spletni strani JAK: <https://www.jakrs.si/javni-razpisi-in-pozivi/rezultati>.

Vsi podatki iz vlog, prispelih na javni razpis, so informacija javnega značaja v skladu z zakonom, ki ureja dostop do informacij javnega značaja, razen varovanih osebnih podatkov.

1. **Dokumentacija javnega razpisa**

Dokumentacija javnega razpisa obsega:

* besedilo javnega razpisa,
* prijavni obrazec v spletni aplikaciji.

Dokumentacija javnega razpisa JR11–DŠ–LITERARNI KRITIKI–2025 je na voljo na spletni strani JAK <https://www.jakrs.si/javni-razpisi-in-pozivi/razpisi-in-pozivi> in v spletni aplikaciji na naslovu [https://jakrs.e-razpisi.si](https://jakrs.e-razpisi.si/).

Prijavitelji morajo predložiti v celoti izpolnjeno naslednjo dokumentacijo razpisa JR11–DŠ–LITERARNI KRITIKI–2025:

* elektronski obrazec v aplikaciji,
* bibliografija literarnih kritik, objavljenih v obdobju 2023–2025 v revijah in drugih medijih, vključno s prispevki na radiu/televiziji.
1. **Pristojna uslužbenka za informacije in pojasnila:**

Vlasta Vičič, tel.: 01 369 58 26, e-pošta: vlasta.vicic(at)jakrs.si.

Uradne ure za posredovanje informacij po telefonu in elektronski pošti so v ponedeljek in četrtek od 9. do 12. ure, v sredo pa od 14. do 16. ure.

Katja Stergar

direktorica Javne agencije za knjigo RS